Нобэ
УФ-м и тенджыз ФIыцIэ флотым и махуэщ
1783 гъэм Урысейм и тенджыз ФIыцIэ флотыр къызэрагъэпэщащ.
1913 гъэм Дзэлыкъуэ мэкъумэшыщIэхэм зыкъаIэтащ.
ТхакIуэ, КъБР-м щэнхабзэмкIэ щIыхь зиIэ и лэжьакIуэ Гъубж Мухьэдин къызэралъхурэ илъэси 101-рэ ирокъу.
Къэрэшей-Шэрджэсым щыщ ПсэукIэ-Дахэ жылэм щыщ зауэлI хахуэ, Урысейм и ЛIыхъужь Къардэн Уэхьид къызэралъхурэ илъэс 90 ирокъу.
УФ-м щIыхь зиIэ и ухуакIуэ, «Къэббалъкъ- лъэмыжухуэ» ЗАО-м и унафэщI Джэрыджэ Къанщобий и ныбжьыр илъэс 75-рэ ирокъу.
Урысей политик, Кемеровскэ областым 1997 гъэ лъандэрэ и Iэтащхьэ Тулеев Аман и ныбжьыр илъэс 70 ирокъу.
«Налшык машинэ щащI завод» ОАО-м и унафэщI Соблыр Руслан и ныбжьыр илъэс 61-рэ ирокъу.
УэрэджыIакIуэ, КъБР-м, Ингушым щIыхь зиIэ я артист Зеущэ Iэуес и ныбжьыр илъэс 49-рэ ирокъу.
УсакIуэ, драматург, УФ-м и драматургхэм я зэпеуэм и лауреат, КъБР-м щIыхь зиIэ и журналист Къаныкъуэ Заринэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх тIэкIу къыщешхынущ. Хуабэр махуэм градус 19 — 20, жэщым градус 15 — 16 щыхъунущ.
